Optakt til Så rejser vi op til Jerusalem

Dobbeltlektion på skolen

1. lektion:

Læreren fortæller om, hvad der skal foregå til ”Så rejser vi op til Jerusalem” – ganske kort om, hvad eleverne kan forvente.

Sangene findes indspillet på projektets hjemmeside

<https://www.skoleogkirke.dk/jerusalem/foer.html>

Sang: Det var en søndag lys og grøn

Oplæg ved lærer: Hvem var ”Jesus omkring år 30”

Jerusalem /Israel var en del af romerriget – dvs. besat af romere, som havde den overordnede magt i landet. I dagligdagen var det dog overklassen – dvs. jødiske præster og skriftkloge – der styrede landet.

3 nøgleord om Jesus:

**Populær – eksempler:**

*Mange mennesker fulgte efter ham rundt på hans vandringer. Nogle var tæt på – disciplene (en slags elever). Andre var ikke tæt, men var tilhængere og håbede på at komme tæt på ham. Der har tit været mange omkring ham – og rygtet er gået forud for ham og har fortalt om helbredelser og andre mirakler.*

**Interessant – eksempler**

*Indimellem helbredelser og mirakler brugte Jesus tid på at tale og fortælle historier (lignelser) om Gud, som han kaldte for sin ”Far”. Han forklarede, hvordan mennesker skulle opføre sig overfor hinanden og man skulle tilgive hinanden i stedet for at kæmpe mod hinanden. Ikke gå så meget op i jødiske regler osv. Det var noget nyt ift. hvad præster og skriftkloge ellers gik op i.*

**Farlig – eksempler**

*Præster m.fl. (overklassen) var bange for, at Jesus og hans tale ville skabe oprør /modstand og derfor gjorde de alt for at lave ”fælder” for ham, så han kunne afsløres som en svindler. Hvis Jesus fik for meget medgang, ville de jo miste deres egen magt. Derfor rotter de sig sammen med romerne og alle bliver enige om, at Jesus skulle skaffes af vejen.*

I ”Jerusalem” vil I møde forskellige personer, der har forskelligt syn på Jesus. Nogle er begejstrede og glade for ham. Måske har han ændret deres liv til det bedre. Andre føler sig snydt eller truet af ham.

En helt særlig person skal vi gå lidt i dybden med i dag – en person, hvis liv ændrer sig drastisk, da han møder Jesus. Det er Zakæus.

Sang: Du kom til vor runde jord

Se 2 min. video <https://www.youtube.com/watch?v=WEypIgUVCk4> – se videoen flere gange. De skal lægge mærke til detaljer fra videoen, da de vil blive spurgt til det i det efterfølgende løb.

Stjerneløb om Zakæus - med forskellige typer poster (se bilag)

Klip posterne ud og hæng dem rundt omkring i vilkårlig rækkefølge.

Send derefter eleverne af sted i grupper på et stjerneløb, hvor de skal rundt til at alle poster og tilbage til læreren med svaret, inden de kan få lov at finde en ny post. Lav evt. et afkrydsningsskema, så eleverne ved, hvilke poster de svarer på.

1. lektion:

Folkekirkens logo

<https://www.skoleogkirke.dk/jerusalem/Download/symboler.pdf>

Kort oplæg om symbolerne – derefter landart med naturmaterialer. Lad eleverne udvælge et logo, som de genskaber med naturmaterialer